Rasioneel? | vuurklip
← 'n Krakie in die ys.
Blokkiesraaisel: Clue van die dag (Woensdag 2009/01/20) →
January 19, 2010 · 9:57 pm
8 responses to "Rasioneel?"
Miskien moet mens dankbaar wees vir die 100de 1000de mense wat nie hulle lewens verloor het nie. En dalk ook – en ek sê dit baie versigtig – is dit die natuur se manier om die getalle van die mens af te bring. Ons is besig om die Aarde te versmoor maar ons word net meer en meer, en meer en meer mense se lewens moet gered word. Die aarde kan nie die getalle onderhou nie.Maar om so sinies te wees oor mnr Joubert se geloof … tsk … God sê juis ons moet soos kindertjies glo.
Ek is werklik nie so arrogant om te dink dat ek uitverkore is om tot dusver te oorleef het nie – my bestaan is nie aan enige van my eie meriete te danke nie. Ek is ook nie so arrogant om te dink dat my geloof of ongeloof enige uitwerking het op die Aarde se tektoniese verskuiwings nie. Ek is ook nie "hardvogtig" teenoor gelowiges nie – maar ek vind die opskorting van rasionele denke – as dit oor godsdiens gaan – moelik om te verstaan. En ek is ook nie arrogant genoeg om te dink dat ek alles weet nie en om voor te gee dat ek oor absolute sekerheid beskik tov die bestaan al dan nie van enige bo-natuurlike opperwesens nie.Laastens, ek is nie "gefrustreerd" in my ongeloof nie.
Jammer dat jy my opinie "onsmaaklik" vind. Ek kan 'n eerlike meningsverkil nie as onsmaaklik beskryf nie.Dis ook jammer dat ons van die onderwerp afgewaal het en by natuurrampe beland het. My blog gaan oor Mnr Joubert se – in my opinie – irrasionele geloof-uiting tov sy oorlewing.Ek lê ook nie woorde in jou mond nie – jy beweer self dat ons dankbaar moet wees vir die duisende wat oorleef – is ons oorlewendes dan nie uitverkore bo die wat moes sterf nie?En, ja, jy is natuurlik geregtig op jou opinie, en jy oefen juis jou reg hier uit om dit dmv kommentaar te lug.